ПОКАНА ЗА ИЗРАЗУВАЊЕ ИНТЕРЕС ЗА УСЛУГИ

ЗА ПРОЦЕНКА НА ИНФОРМАТИЧКА И МРЕЖНА ИНФРАСТРУКТУРА ВО ЈАВНИТЕ ОСНОВНИ УЧИЛИШТА

**(реф.бр. MK-MES-282458-CS-CQS/002-22)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договорот што ќе се склучи за обезбедување услуги за проценка на информатичката и мрежната инфраструктура во јавните основни училишта.

Консултантските услуги вклучуваат теренски посети со цел проценка на постоечката мрежна и информатичка инфраструктура во 118 основни училишта на територијата на Северна Македонија, како и предлози за унапредување на таа инфраструктура врз основа на резултатите од проценката. Предвидено времетраење на услугите е 3 месеци. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните компании/консултантски фирми („Kонсултанти”) да го изразат својот интерес за обезбедување на услугите. **Заинтересираните консултанти треба да достават информации/документи (портфолио на компанијата) со кои ќе се потврди дека ги исполнуваат бараните квалификации и соодветното искуство за извршување на услугите.** Квалификациите кои треба да ги поседува компанијата за да биде избрана на кратката листа на консултанти се:

1. Докажана експертиза во областа на дизајн на информатичка и мрежна инфраструктура, инсталација и одржување на електрични и мрежни системи, испорака и инсталација на ИКТ опрема или слично (за потврда да се достави референтна листа на договори од последните 5 години).

2. Најмалу 3 реализирани ИКТ проекти/договори во последните 5 години од областа на дизајн на информатичка и мрежна архитектура, инсталација и одржување на електрични и мрежни системи или испорака и инсталација на ИКТ опрема (за потврда да се достави референтна листа на најмалку 3 слични договори со информации за вредност на договор, клиент, локација на изведба, времетраење, процент на вклученост на компанијата доколку се работи за здружен настап или подизведување и опис на клучни активности, како и потврди за успешна реализација од крајниот корисник)

3. Соодветен организациски капацитет и човечки ресурси согласно барањата/описот на работни задачи, односно можност да го формира следниот тим:

- клучен кадар од најмалку 4 лица (тим лидер, експерт за мрежна инфраструктура, експерт за ИТ опрема и експерт за електрични инсталации)

- дополнителен кадар кој ќе биде на располагање за теренски проценки: 24 специјалисти за мрежна инфраструктура, 24 специјалисти за информатичка опрема и 24 специјалисти за електрични инсталации.

Професионални биографии на кадарот нема да бидат евалуирани во оваа фаза од изборот во која се формира кратката листа на најквалификувани компании.

Консултантите може да се здружуваат со други фирми во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани фирми. Според принципот „една изјава за интерес од една консултантска фирма“, секоја фирма може да одлучи дали ќе учествува како подконсултант или како самостоен консултант или како партнер во група консултанти. Една фирма може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една фирма не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Фирма која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио со организациски капацитет и референци на фирмата преку кои се претставува исполнетоста на горенаведените критериуми) на англиски или на македонски јазик треба да се достават најдоцна до 01.04.2022.**

на следната електронска адреса: danijela.maneva@mon.gov.mk (CC: igor.krstevski@mon.gov.mk)

(со назнака: за оглас бр. 002-22)